stanford-oval/wikipedia huggingface dataset:
For Those About to Rock (We Salute You) (kappale)

| ”For Those About to Rock (We Salute You)” AC/DC |
| --- | --- | --- |

Singlen tiedot
 Albumilta: For Those About to Rock We Salute You
 Julkaistu: 1982
 Tekijä(t): Angus Young Malcolm Young Brian Johnson
 Tuottaja(t): Robert John "Mutt" Lange
 Tyylilaji: hard rock
 Kesto: 05.44
 Levy-yhtiö: Atlantic Records
Listasijoitukset
  4. (Mainstream Rock, 1982)    15. (3. heinäkuuta 1982)
AC/DC:n muut singlet
| ”Let's Get It Up” 1982 | ”For Those About to Rock (We Salute You)” 1982 | ”Guns for Hire” 1983 |
For Those About to Rock (We Salute You) on australialaisen hard rock -yhtye AC/DC:n eräitä tunnetuimpia kappaleita, joka julkaistiin alun perin vuonna 1981 albumilla For Those About to Rock We Salute You. Se myös esitetään yhtyeen konserteissa aina setin viimeisenä kappaleena. Kappaleen nimi viittaa tervehdykseen, jonka gladiaattorit lausuivat Caesarille ennen otteluaan.
Kappaleen aloittaa soolokitaristi Angus Youngin kitarariffi. Kappale pysyy suhteellisen hidastempoisena kunnes huipentuu nopeatempoiseen loppuosioon tykinlaukauksineen.
Kappale on julkaistu myös yhtyeen kokoelma-albumilla Who Made Who vuonna 1986 ja livenä albumeilla Live ja Live: 2 CD Collector's Edition vuonna 1992.
Kappaleen singleversion B-puolena oli liveversio kappaleesta "Let There Be Rock".
Tämä kyseinen kappale on ilmestynyt For Those About to Rock We Salute You -levyllä ensimmäisenä kappaleena. Albumin kannessa näkyy usein keikoillakin rekvisiittana ollut kanuuna oranssilla taustalla. Kappaleen viimeisen kertosäkeenkin aikana kuuluu vähän väliä kanuunan laukaus, joka kuuluu ja näkyy hienosti AC/DC:n konserteissa. Kappaleen on tehnyt kitaristit Angus Young, hänen veljensä Malcolm Young sekä laulaja Brian Johnson.
Elokuvassa School of Rock Jack Black käyttää For Those About to Rock (We Salute You) nimeä muodossa "For those about to rock, I salute you!".
Kokoonpano

Brian Johnson – laulu
Angus Young – soolokitara
Malcolm Young – rytmikitara, taustalaulu
Cliff Williams – bassokitara, taustalaulu
Phil Rudd – rummut
Aiheesta muualla

Kappaleen sanat (Arkistoitu – Internet Archive)
Eric Singer

| Eric Singer |
| --- | --- |
 Eric Singer Hollywoodissa vuonna 2012.
Henkilötiedot
Syntynyt: 12. toukokuuta 1958 (ikä 66)
Ammatti:  muusikko
Muusikko
Taiteilijanimi:  The Catman 
Aktiivisena:  1984-
Tyylilajit:  hard rock heavy metal
Soittimet:  rummut, laulu
Yhtyeet:  KISS   Black Sabbath   Alice Cooper   Badlands   Avantasia   The Brian May Band   Eric Singer Project The Cult
Levy-yhtiöt:  Sanctuary Records
Aiheesta muualla
www.eric-singer.com
  [ Muokkaa Wikidatassa ] [ ohje ]  
Piirros Singerin käyttämästä Catman-naamiosta.
Eric Singer (oikealta nimeltään Eric Mensinger; s. 12. toukokuuta 1958 Cleveland, Ohio, Yhdysvallat) on yhdysvaltalainen rumpali. Hän on toiminut sekä sessiomuusikkona että vakituisena jäsenenä muun muassa yhtyeissä Eric Singer Project, Black Sabbath, Badlands, Kiss ja Alice Cooper.
KISS

Parhaiten Singer tunnetaan hard rock -yhtye Kissin rumpalina. Singer liittyi Kissiin vuonna 1991, kun Kissin aikaisempi rumpali Eric Carr oli sairastunut vakavaan sydänsyöpään ja yhtye tarvitsi jonkun paikkaamaan Carria työn alla olleen Revenge-albumin viimeisiin kappaleisiin. Paul Stanley ja Gene Simmons olivat tavanneet Singerin tämän soittaessa Alice Cooperin keikalla ja kaksikko oli vakuuttunut rumpalin taidoista. Eric Singer oli jo 80-luvun lopussa toiminut myös Paul Stanleyn soolokiertueen rumpalina, joten hän oli Kissiin jäsenille jo ennestään tuttu.
Kun Eric Carr menehtyi sydämeen kehittyneen kasvaimen aiheuttamiin komplikaatioihin, värväsi Kiss Singerin lopulta virallisesti riveihinsä. Singer on tehnyt Kissin kanssa toistaiseksi albumit Revenge, Alive III, MTV Unplugged, Carnival of Souls, Sonic Boom ja Monster.
Kun alkuperäinen Kiss päätti vuonna 1996 palata yhteen, alkuperäinen rumpali Peter Criss tuli Singerin tilalle Reunion-kiertueen merkeissä. Singer liittyi Kissiin jälleen vuonna 2001 Peter Crissin erottua yhtyeestä. Criss kuitenkin tuli Alive IV: Symphonyn äänityksen aikoihin takaisin, mutta hänet erotettiin huonontuneen soittokuntonsa takia. Eric Singer palasi Kissin viralliseksi rumpaliksi vuoden 2003 lopussa ja on soittanut siitä lähtien yhtyeen kiertueilla.
Singer käyttää Peter Crissin luomaa "The Catman (Kissamies)" -lavahahmoa.
Muut yhtyeet

Eric on soittanut Kissin lisäksi myös muutamissa muissa tunnetuissa yhtyeissä ja työskennellyt sessiomuusikkona. Alice Cooperin taustalla hän on vaikuttanut jo vuodesta 1989. Black Sabbathissa hän soitti vuosina 1985–1987. Vuonna 2007 Eric Singer soitti Tobias Sammetin projektissa Avantasia. Singerillä on myös oma sooloyhtye nimeltä Eric Singer Project, jonka kanssa hän konsertoi muutamia kertoja vuodessa.
Diskografia > Alice Cooper

Classicks (1995) (kokoelma)
A Fistful of Alice (1996 (nauhoitettu), julkaistu 1997)
The Life and Crimes of Alice Cooper (1999, box-set)
Brutal Planet (2000)
Brutally Live (2000, live)
The Eyes of Alice Cooper (2003)
School's Out and Other Hits (2004, kokoelma)
The Definitive Alice Cooper (2005, kokoelma)
Live at Cabo Wado '96 (2005, live (nauh. 1996)
Live At Montreux (2006, live)
Collections (2006, kokoelma)
Along Came a Spider (2008)
Diskografia > ESP

Lost And Spaced (1998)
Live In Japan (2006)
Diskografia > Kiss

Revenge (1992)
Alive III (1993, livelevy)
Kiss Unplugged (1996, akustinen konsertti)
Carnival of Souls: The Final Sessions (1997)
The Box Set (2001, kokoelma)
The Best Of Kiss: The Millennium Collection, Vol. 3 (2006, kokoelma)
Playlist Plus (2008, sisältää Millennium Collection-albumit, kokoelma)
Alive 35 (2008, epävirallinen konserttijulkaisusarja)
Jigoku-Retsuden – New Recordings Best (2008, uudelleenäänityksiä vanhoista kappaleista)
Sonic Boom (2009)
Monster (2012)
Diskografia > Black Sabbath

Seventh Star (1986)
The Eternal Idol (1987)
Sabbath Stones (1996) (kokoelma)
Diskografia > Muiden artistien levyillä

Drive - Characters in Time (1988)
Badlands - Badlands (1989)
Greg Chaisson - It's About Time (1994)
Gilby Clarke - Hangover (1997)
Warren DeMartini - Crazy Enough To Sing For You (1997)
Gilby Clarke - Rubber (1998)
Stream - Nothing is Sacret (1998)
Gilby Clarke - 99' Live (1999)
28 IF - 28 IF (1999)
Shameless - Backstreet Anthems (1999)
Kuni - Fucked Up ! (2000)
Shameless - Queen 4 A Day (2000)
Karl Cochran - Voodooland (2000)
Gilby Clarke - Swag (2002)
Avantasia - The Metal Opera Part II (2002)
Karl Cochran - Give Me Air (2004)
Gene Simmons - Asshole (2004)
Gilby Clarke - Gilby Clarke (2007)
Shameless - Famous For Madness (2007)
Avantasia - Scarecrow (2008)
Aiheesta muualla

Wikimedia Commonsissa on kuvia tai muita tiedostoja aiheesta .
Eric Singerin viralliset sivut (Arkistoitu – Internet Archive)
Eric Singer Helsingissä 2008.
Eric Singer Alice Cooperin konsertissa.
Frente Farabundo Martí para la Liberación Nacional

Puolueen logo
Frente Farabundo Martí para la Liberación Nacional (FMLN) on El Salvadorissa toimiva vasemmistopuolue. Se perustettiin El Salvadorin sisällissodan alussa lokakuussa 1980 koordinoimaan vasemmistolaisten sissijärjestöjen toimintaa. FMLN:n perustajajäseniä olivat Fuerzas Populares de Liberación Farabundo Martí (FPL), Ejército Revolucionario del Pueblo (ERP), Resistencia Nacional (RN), Partido Comunista Salvadoreño (PCS) ja Partido Revolucionario de los Trabajadores Centroamericanos (PRTC). FMLN:n poliittinen siipi oli sodan aikana nimeltään Frente Democratico Revolucionario (FDR).
FMLN kävi veristä sisällissotaa El Salvadorin hallitusta vastaan vuoteen 1992 asti. Sisällissodan päättyessä FMLN demobilisoitui ja muuttui poliittiseksi puolueeksi. Se nousi vuoden 1994 vaaleissa maan toiseksi suurimmaksi puolueeksi. Sama toistui vuonna 1997. Parlamenttivaaleissa 2000 ja 2003 FMLN sai suurimman parlamenttiryhmän, mutta ei määräenemmistöä. Vuoden 2006 vaaleissa se oli jälleen toiseksi suurin.
Presidentinvaaleissa vuosina 1994, 1999 ja 2004 FMLN:n ehdokkaat hävisivät oikeistolaisen ARENA-puolueen ehdokkaille. Puolueen pitkäaikainen johtaja ja vuoden 2004 presidenttiehdokas Schafik Handal kuoli 2006.
FMLN nousi jälleen suurimmaksi puolueeksi tammikuussa 2009 parlamenttivaaleissa, vaikka ei taaskaan saanut määräenemmistöä. Se voitti myös maaliskuussa järjestetyt presidentinvaalit. Presidentiksi valittu Mauricio Funes oli ensimmäinen FMLN:n presidenttiehdokas, joka ei ollut osallistunut sisällissodan taisteluihin. Kun Funes astui virkaansa 1. kesäkuuta, hänestä tuli El Salvadorin ensimmäinen vasemmistolainen presidentti.
FMLN:n nimessä mainittu Farabundo Martí oli elsalvadorilainen maatyöläisten kapinan johtaja 1930-luvulla.
Aiheesta muualla

Wikimedia Commonsissa on kuvia tai muita tiedostoja aiheesta .
FMLN (Arkistoitu – Internet Archive)
Fredrik von Platen

Fredrik August von Platen (7. lokakuuta 1790 Parainen – 1. huhtikuuta 1868 Parainen) oli lammilainen kartanonomistaja ja kirjailija.  Hän käänsi ruotsiksi muun muassa Puškinin, Lamartinen ja Horatiuksen tuotantoa. Hän oli yksi Hämeenlinnan lukuseuran perustajista.
Lapsettomana kuollut von Platen oli aatelissukunsa viimeinen miespuolinen edustaja Suomessa. Hän toimi esikuvana sisarentyttärensä Adelaïde Ehrnroothin Många döttrar -romaanin Onkel Tobiakselle.
Käännöksiä

Minne af Kaukasien ; af A. Puschkin ; öfversättning ifrån ryskan af Fredrik A. von Platen. Åbo 1825
Kirjallisuutta

W. Söderhjelm, Profiler ur finskt kulturliv. 1913.
Ciaran Donnelly

Ciaran Donnelly on irlantilainen elokuva- ja televisio-ohjaaja. Hänen töihinsä kuuluu neljä jaksoa ITV-kanavan komediadraamasarjaa Rimakauhua ja rakkautta, rikosdraamasarja Donovan sekä BBC One -draama Erikoisjoukkue. Vuodesta 2006 hän on ollut pääohjaajana irlantilais-kanadalaisessa Tudors-sarjassa. Vuonna 2010 hän sai IFTA-ehdokkuuden työstään sarjan kolmannella kaudella.
Käännös suomeksi
Fake (manga)

| Fake |
| --- | --- |
Genre: Shōnen-ai/Yaoi 
Manga
Tekijä: Sanami Matō
Julkaisija:  Biblos    Tokyopop
Sarjajulkaisulehti: BexBoy
Ensimmäinen painatus: 1994 – 2000
Kirjojen lukumäärä: 7 
OVA: FAKE
Ohjaaja: Iku Suzuki
Studio: J.C. Staff
Jaksojen määrä: 1
Julkaisupäivät: 1996 
Fake on seitsemänosainen mangasarja, jonka on luonut Sanami Matō. Mangan tarina keskittyy romanssiin kahden NYPD:n etsivän, Randy Macleanin ja Dee Laytnerin, välillä. Tarinasta on tehty myös animeversio, joka pohjautuu sarjan toisen kirjan viidenteen kohtaukseen.
Kuusi ensimmäistä kirjaa ovat shōnen-ai-painotteisia, mutta viimeinen, seitsemäs kirja, voidaan luokitella yaoiksi.
Seitsenosaisesta sarjasta on tehty myös jatko "Like Like Love" joka on kappaleen mittainen osa Sanami Matohin värillisessä taidekirjassa. Tämä jatko-osa paljastaa kirjan henkilöiden jatkosta tarkemmin, kuin mihin seitsemäs kirja ne päättää.
12. toukokuuta 2007 Faken "Second Season", eli sarjan jatko-osa julkaistaan uudessa japanilaisessa lehdessä Hug.
Juoni

Randy "Ryō" Maclean, puoliksi japanilainen poliisi, on uusi tulokas NYPD:n 27. piirissä, ja hänet laitetaan pariksi Dee Laytnerille. Seitsemän mangan tarina perustuu parin seikkailuihin poliiseina ja etsivinä ympäri New Yorkin väkivaltaisia katuja. Välillä tarina palaa miesten omiin menneisyyksiin, mutta tarinan pyörittävä voima on tietysti Deen ja Ryōn hitaasti rakentuva suhde. Ryōlla on vaikeuksia ymmärtää omia tunteitaan, Deellä taas ei ole ongelmia asian suhteen.
Muita mainittavan arvoisia hahmoja ovat Bikky ja Carol, kaksi lasta, jotka ovat menettäneet perheensä. Ryō on ottanut Bikkyn huostaansa tämän menetettyään isänsä. Muutamat kirjan kohtauksista keskittyvät pelkästään Bikkystä ja Carolista kertomiseen sekä heidän nuoren rakkautensa kuvailemiseen.
JJ ja Drake ovat kaksi muuta etsivää 27. piirissä. JJ:llä on hirveä pakkomielle Deehen, ja hän on erittäin mustasukkainen Ryōlle siitä, että tämä saa olla Deen parina (ja tietenkin siitä, että Dee pitää Ryōsta, eikä JJ:stä). Tämä tuo muutamia mielenkiintoisia kohtauksia mangaan...
Berkeley Rosella taas on samankaltainen ihastus Ryōta kohtaan. Rose ei ole ujo näyttämään ihastustaan, ja varastaakin Ryōlta suudelman aina, kun mahdollista. Tämä taas ärsyttää sekä Ryōta että Deetä. Deellä onkin melkoinen työ vahtia rakasta Ryōtaan.
Manga itsessään keskittyy Ryōn ja Deen sen hetkisiin juttuihin, joita he ratkovat. Monet jutuista muuttuvat pikkuhiljaa hyvinkin henkilökohtaisiksi etsiville itselleen ja aiheuttavat takaumia ns. "flashbackejä" Deen ja Ryōn vaikeisiin menneisyyksiin.
Anime

Fake – poliisipari Randy ja Dee on tunnin mittainen OVA, joka perustuu toisen kirjan viidenteen kohtaukseen. Animessa näytetään myös välähdyksiä aiemmista tapauksista niiden selvittämiseksi katsojille.
Animessa kuvaillaan Deen ja Ryōn matkaa Englantiin hotelliin, jossa on lyhyessä ajassa tapahtunut useita murhia japanilaista syntyperää olevia turisteja kohtaan. 
Tarina alkaa, kun Ryō huomaa ruumiin kelluvan järvellä. Ryō kiinnittää myös huomionsa mieheen, joka hiiviskelee hotellin läheisyydessä öisin. Dee haluaisi jättää tutkimisen paikalliselle poliisille, mutta Ryōlla on vaikeuksia pitää itseään kurissa. 
Kommellusten jälkeen JJ pamahtaa paikalle, ja livauttaa vahingossa murhaajalle Ryōn olevan puoliksi japanilainen, ja siitäkös soppa syntyy.
Ääninä näyttelee joitain kuuluisia nimiä, kuten:
Dee – Tomokazu Seki
Ryō – Nobuo Tobita
Bikky – Rika Matsumoto (joka myös laulaa tunnuslaulun "Starlight Heaven")
Aiheesta muualla

Tokyopop (Arkistoitu – Internet Archive) Englanninkielisen kustantajan kotisivu (englanniksi)
Christiane Martel

Christiane Martel vuonna 1959.
Christiane Martel, oikealta nimeltään Magnini (s. 18. tammikuuta 1932 Pariisi) on Ranskasta kotoisin oleva, nykyisin meksikolainen näyttelijä ja elokuvaohjaaja. Hänet valittiin Miss Universumiksi vuonna 1953, minkä avulla hän nousi aikanaan kuuluisuuteen.
EuroManx

EuroManx (IATA: 3W, ICAO: EMX, kutsukoodi: EUROMANX) oli brittiläinen lentoyhtiö, jonka kotikenttä oli Ronaldswayn lentoasema Mansaarella. Yhtiö perustettiin 7. elokuuta 2002, ja se aloitti lennot 19. elokuuta. EuroManxin perusti Allan Keen.
Yhtiö lopetti toimintansa vuonna 2008.
Kohteet

Mansaari
Liverpool
Lontoo (London City Airport)
Manchester
Belfast
Laivasto

EuroManx käytti toimintansa aikana seuraavia konetyyppejä:
ATR 42-300
ATR 72-201
Avro RJ70
Bombardier Dash 8-Q200
Bombardier Dash 8-Q300
Dornier 328
Fokker 50
Aiheesta muualla

Viralliset sivut (englanniksi)
EuroManxin Bombardier Dash 8 Q300
Filip Krivošík

| Filip Krivošík> Henkilötiedot |
| --- | --- |
Syntynyt: 27. maaliskuuta 1999 (ikä 25) Bratislava, Slovakia
Kansalaisuus:   Slovakia
Jääkiekkoilija
Lempinimi:  Krivo, Fitko
Pelipaikka:  keskushyökkääjä
Maila:  oikea
Pituus:  193 cm
Paino:  94 kg
Seura
Seura:  HC Košice
Sarja:  Tipos Extraliga
Pelinumero:  13
Pelaajaura
Pääsarjaura:  2017–
Aik. seurat:  LeKi (Mestis) HPK (SML) SaiPa (SML) HK Nitra (SloEL) BK Mladá Boleslav (ČEL)
KHL-varaus:  134. varaus, 2016 HC Slovan Bratislava
Filip Krivošík (s. 27. maaliskuuta 1999 Bratislava, Slovakia) on slovakialainen jääkiekkoilija, joka pelaa kotimaassaan Extraliga-joukkue HC Košicessa. Hän on pelipaikaltaan keskushyökkääjä, mutta Krivošík osaa pelata myös laidassa. Hän laukoo oikealta.
Ura > Maajoukkueura

Krivošík pelasi alle 20-vuotiaiden MM-kilpailuissa vuosina 2018 ja 2019, joista ensimmäisessä turnauksessa hän jakoi Slovakian sisäisen tehotilaston voiton Samuel Bučekin kanssa lukemalla +3. Vuoden 2019 turnauksessa Krivošík toimi Slovakian varakapteenina. Hän voitti joukkueen sisäisen tehotilaston lukemalla +2.
Krivošík pelasi myös alle 18-vuotiaiden MM-kilpailuissa vuosina 2016 ja 2017. Hän pelasi myös alle 18-vuotiaiden Ivan Hlinkan muistoturnauksessa vuonna 2016, jolloin hän oli Slovakian paras maalintekijä ja jakoi sisäisen pistepörssin voiton Miloš Romanin kanssa tehoilla 4+1=5.
Slovakian A-maajoukkueessa Krivošík on pelannut seitsemän ottelua tehopistein 3+2=5. Hän teki A-maajoukkuedebyyttinsä vain 19-vuotiaana Euro Hockey Challengessa 5. huhtikuuta 2018 Norrköpingissä Ruotsia vastaan. Krivošík sai ottelussa myös syöttöpisteen Juraj Valachin tekemään maaliin. Ensimmäisen A-maajoukkuemaalinsa hän teki Deutschland Cupissa 7. marraskuuta 2019 Saksan Krefeldissä Sveitsiä vastaan. Krivošík jakoi turnauksen maalipörssin voiton Sveitsin Pius Suterin kanssa tehtyään kolmessa ottelussa kolme maalia.
Etunojapunnerrus

Etunojapunnerruksia tekevä mies.
Etunojapunnerrus on lihaskuntoharjoite. Se suoritetaan päinmakuulla siten, että vain kämmenet ja varpaat koskettavat maata. Tämän jälkeen ojennetaan kädet työntäen vartaloa ylöspäin ja laskeudutaan takaisin ala-asentoon. Punnerruksessa rinnan on käytävä mahdollisimman lähellä lattiaa.
Punnerrus kehittää rintalihaksia ja ojentajia, mutta vaikuttaa hieman myös kolmipäisiin hartialihaksiin, serratus anterior-lihaksiin ja keskivartaloon. Etunojapunnerrus on perusliike tavallisilla kuntoilijoilla, sekä koululiikunnassa ja armeijassa.
Muunnelmat

Tavallisesti punnerruksessa selkä ja jalat ovat suorina ja vain jalkaterät ja kämmenet koskettavat lattiaa. Kevyempi muunnelma on, että jalkaterien sijaan polvet koskettavat maata. Punnerruksen voi tehdä myös niin, että kämmenet ovat vierekkäin ja peukalot sekä etusormet ovat yhdessä. Tämä on ns. "timanttipunnerrus". Etunojapunnerruksen voi tehdä myös jalat ylemmällä tasolla ja kädet alemmalla, tai toisinpäin. Punnerrus voidaan suorittaa myös seinää vasten seisten työntämällä itseä poispäin seinästä; tämä on kevyt punnerrus ja sitä suositellaan erityisesti iäkkäille. Punnerruksen voi tehdä myös ponnistamalla käsillä ilmaan ja esimerkiksi taputtaa ilmassa aikana ennen alastuloa. Myös sormenpäillä oleminen kämmenien sijasta tekee punnerruksesta vaikeamman.
Muunnelmat > Nyrkkeilijän punnerrus

Monet nyrkkeilijät punnertavat nyrkkeilyhanskat kädessä. Tällöin rannetta ei voi taivuttaa, eikä laittaa kämmentä maahan, joten liike on suoritettava rystysillään. Useissa kamppailulajeissa, kuten taekwondossa ja karatessa liike tehdään ilman hanskoja, jotta rystyset "kovettuvat" ja kestävät enemmän lyöntejä.
Muunnelmat > Maltalaiset punnerrukset

Maltalainen punnerrus on liike, jossa kädet ovat lattiassa lähellä lonkkia ja leveällä.
Muunnelmat > Hindupunnerrukset

Hindupunnerrus (tai Hanuman-punnerrus) on Intiassa kehitetty punnerrustyyli, jota käytetään intialaisissa itsepuolustuslajeissa, etenkin pehlwanissa. Hindupunnerrus aloitetaan kolmiomaisesta asennosta lantio korkealla, sukelletaan alas ja noustaan takaisin ylös ylävartalo edellä ja pää pystyssä. On myös perustason versio, johon ei liity merkittävää käsivarsien taivutusta.
Punnerruksessa kannateltu paino

Erään tutkimuksen mukaan koehenkilöt kannattelivat keskimäärin 69,16 % kehonpainostaan punnerrusliikkeen yläasennossa ja 75,04 % liikkeen ala-asennossa. Vastaavien lukemien kevennetylle, polvet maassa tehtävälle, punnerrukselle havaittiin olevan 53.56 % ja 61,80%.
Aiheesta muualla

Kuvia tai muita tiedostoja aiheesta Etunojapunnerrus Wikimedia Commonsissa
Esimerkkejä erilaisista punnerrusvariaatioista
Harjoitusohjelma punnerrusten tekemiseen: 100 punnerrusta
Maltalainen punnerrus (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Press-up
Hindupunnerus, joka tunnetaan myös nimellä dand. Tämä on yksinkertaisin versio, samanlainen kuin mitä Bruce Lee käytti, joka viittasi sitä kissan venyttelyyn.
Käännös suomeksi
Fake Plastic Trees

| ”Fake Plastic Trees” Radiohead |
| --- | --- | --- |

Singlen tiedot
 Albumilta: The Bends
 Julkaistu: 15. maaliskuuta 1995
 Formaatti: CD ja 2 kasettia
 Tuottaja(t): John Leckie
 Tyylilaji: alternative rock
 Kesto: 04.52
 Levy-yhtiö: Parlophone, EMI
Radioheadin muut singlet
| ”Planet Telex/High and Dry” 1995 | ”Fake Plastic Trees” 1995 | ”Just” 1995 |
"Fake Plastic Trees" on englantilaisen rock-yhtyeen Radioheadin single, joka julkaistiin 15. maaliskuuta 1995. Se oli kolmas single yhtyeen albumilta The Bends (1995).
Kappaletta on pidetty yhtyeen uran käännekohtana "Street Spirit (Fade Out)"-kappaleen kanssa. "Fake Plastic Trees" löytyy myös sijalta 376. Rolling Stone -lehden listalla "kaikkien aikojen 500 parasta kappaletta".
Kappale kertoo markkinoinnista ja kulutuksesta. Laulaja Thom Yorken mukaan se kertoo erityisesti Canary Wharfista Lontoossa.
Kappale nauhoitettiin sen jälkeen kun yhtye oli ollut Jeff Buckleyn konsertissa Highburyssa. Yhtye meni studioon ja Yorke äänitti lauluosiot kahdella otolla.
Yhtyeen levy-yhtiö Yhdysvalloissa, Capitol Records, halusi vahvan kappaleen radioihin Amerikassa. Yorke yllättyikin kun "Fake Plastic Trees" nähtiin potentiaalisena ensimmäisenä singlenä albumilta. Hän huomasikin, että Capitol oli miksannut kappaleen uudelleen. Yorke kauhistui, ja lopulta "Fake Plastic Trees" julkaistiinkin Yhdysvalloissa ensimmäisenä singlenä The Bendsiltä, mutta alkuperäisversiona.
Singlen b-puolina ovat: "India Rubber", jossa voidaan kuulla Jonny Greenwoodin laulua; ja "How Can You Be Sure?", joka on tehty yhtyeen alkuaikoina, jolloin nimenä oli vielä On a Friday. Taustalaulut laulaa kappaleessa nainen. Toisen CD:n b-puolina on akustiset liveversiot kappaleista "Fake Plastic Trees", "Bullet Proof..I Wish I Was" ja "Street Spirit (Fade Out)", jotka äänitettiin  Eve's-klubilla Lontoossa.
Kappaleet > CD 1

Fake Plastic Trees – 4.50
India Rubber – 3.26
How Can You Be Sure? – 4.21
Kappaleet > CD 2

Fake Plastic Trees – 4.50
Fake Plastic Trees (akustinen) – 4.41
Bullet Proof..I Wish I Was" (akustinen) – 3.34
Street Spirit (Fade Out)" (akustinen) – 4.26
Cover-versiot

Marillion teki kappaleesta oman versionsa albumillaan Radiation (bonuskappale)
Kappale on japanilaisen rock-laulajan Maika Shiratorin singlen "Red Clover" b-puolena.
KT Tunstall teki kappaleesta oman versionsa BBC Radio 1:n konsertissa.
Kanadalainen laulaja Alanis Morissette soitti "Fake Plastic Treesiä" joissakin konserteissaan Jagged Little Pill -albumin kiertueella.
Ranskalainen Damien Saez on soittanut kappaletta konserteissaan vuodesta 1999 lähtien.
Musiikkivideo

Kappaleen musiikkivideon ohjasi Jake Scott. Musiikkivideossa yhtye kulkee supermarketissa ostoskärryissä. Yhtyeen lisäksi videolla on myös muita hahmoja, kuten virkailijoita, lapsia, pitkäpartainen vanha mies joka leikkii leluaseilla, nainen, jolla on iso, musta hattu. Ohjaaja on sanonut videosta: "Filmi on itse asiassa allegoria kuolemasta ja jälleensyntymisestä, mutta  ymmärtääksesi sen sinun pitää olla yhtä outo kuin ihmiset jotka tekivät sen."
Aiheesta muualla

At Ease — kappaleen tiedot ja sanoitukset.
"Fake Plastic Trees" Green Plastic -sivustolla (Arkistoitu – Internet Archive).
Radiohead
| --- | --- |
Studioalbumit:   Pablo Honey  The Bends  OK Computer  Kid A  Amnesiac  Hail to the Thief  In Rainbows  The King of Limbs  A Moon Shaped Pool 
EP:t:   Manic Hedgehog (On a Friday)  Drill  Itch  My Iron Lung  No Surprises/Running from Demons  Airbag/How Am I Driving?  I Might Be Wrong  COM LAG (2plus2isfive) 
Kokoelmat:   Radiohead  Radiohead: The Best of 
Singlet:   "Creep"  "Anyone Can Play Guitar"  "Pop Is Dead"  "Stop Whispering"  "My Iron Lung"  "High and Dry"/"Planet Telex"  "Fake Plastic Trees"  "Just"  "Street Spirit (Fade Out)"  "Paranoid Android"  "Karma Police"  "No Surprises"  "Pyramid Song"  "Knives Out"  "There There"  "Go to Sleep"  "2 + 2 = 5"  "Jigsaw Falling into Place"  "Nude"  "House of Cards"/"Bodysnatchers"  "Reckoner"  "Harry Patch (In Memory Of)"  "These Are My Twisted Words"  "Supercollider / The Butcher"  "The Daily Mail / Staircase" 
Videotallenteet:   Live at the Astoria  7 Television Commercials  Meeting People Is Easy  The Most Gigantic Lying Mouth of All Time  In Rainbows – From the Basement 
Muut artikkelit:   Diskografia  Kappaleet  B-puolet ja muut harvinaisuudet  Nigel Godrich  Stanley Donwood  The Eraser  Jonny Greenwood Is the Controller 
Jonny Greenwood kappaleen "Fake Plastic Trees" musiikkivideolla.